বিজিবির হাতে মিয়ানমারের সেনা সদস্য আটক! | দৈনিকবার্তা
Home Common বিজিবির হাতে মিয়ানমারের সেনা সদস্য আটক!
বিজিবির হাতে মিয়ানমারের সেনা সদস্য আটক!
বান্দরবান সীমান্ত থেকে মিয়ানমার সেনাবাহিনীর এক সদস্যকে আটক করেছে বর্ডার গার্ড বাংলাদেশ (বিজিবি)। সে কেন বাংলাদেশে অনুপ্রবেশ করেছিল তা খতিয়ে দেখা হচ্ছে। বৃহস্পতিবার বিকেলে বান্দরবানের নাইক্ষ্যংছড়ির লেম্বু ছড়ি সীমান্ত থেকে তাকে আটক করা হয়। বাংলাদেশের ভূখন্ডে পাহাড়ি এলাকায় ঘুরাফেরা করার সময় স্থানীয়রা তাকে আটক করে ভাল্লুক খাইয়া বিজিবি ক্যাম্পে সোপর্দ করে।
আটককৃত ঐ সেনা সদস্যের নাম অং বো থিন। তার বাড়ি মিয়ানমারের ইয়াংগুনে। জিজ্ঞাসাবাদে সে মিয়ানমার সেনাবাহিনীর ২৮৭ ব্যাটালিয়নের সদস্য বলে জানায়। আটককৃত মিয়ানমার সেনাবাহিনীর এই সদস্যকে বাংলাদেশের নাইক্ষ্যংছড়ি লেম্বুছড়ি সীমান্তের ওপারে মিয়ানমারের বেন্ডুলা ক্যাম্পে সংযুক্ত করে দায়িত্ব দেয়া হয়েছিল। দু’দিন আগে তিনি ক্যাম্প থেকে পালিয়ে বাংলাদেশে অনুপ্রবেশ করেছেন বলে প্রাথমিক জিজ্ঞাসাবাদে জানান। বৃহস্পতিবার তাকে আটকের পর ব্যাপক জিজ্ঞাসাবাদ করা হয়।
বর্তমানে মিয়ানমারের আটককৃত সেনা সদস্যকে নাইক্ষ্যংছড়ি বিজিবির ১১ ব্যাটালিয়নে নিয়ে এসে জিজ্ঞাসাবাদ করা হচ্ছে। বিজিবির কক্সবাজার সেক্টরের সেক্টর কমান্ডার কর্নেল বায়েজিদ খান জানান, জিজ্ঞাসাবাদে আটককৃত ব্যক্তি নিজেকে মায়ানমারের সেনাবাহিনীর সদস্য বলে জানিয়েছে। বেন্ডুলা ক্যাম্পে কাজ ভাল ভাল না লাগায় সে বাংলাদেশে পালিয়ে আসে। তবে তাকে জিজ্ঞাসাবাদ করা হচ্ছে।
Previous articleমুক্তিপণের দাবীতে নেত্রকোনা হতে অপহৃত কিশোরীকে ৩দিন পর গাজীপুর হতে উদ্ধার ॥
Next articleশপথ নেওয়া ও সংসদে যাওয়ার কোনো প্রশ্নই আসে না : ফখরুল